text: Лукашэнка абмяркуе з Такаевым пытанне продажу вялікага пакета акцый "Гомсельмаша" | Навіны Беларусі | Беларускія навіны | Беларусь - афіцыйныя навіны | Мінск | БелТА
  23 кастрычніка 2019, 19:46
  23 кастрычніка, Мінск /Кар. БЕЛТА/. Прэзідэнт Беларусі Аляксандр Лукашэнка плануе абмеркаваць на сустрэчы з Прэзідэнтам Казахстана Касым-Жамартам Такаевым пытанне аб продажы вялікага пакета акцый ААТ "Гомсельмаш". Аб гэтым кіраўнік дзяржавы расказаў у інтэрв'ю Нацыянальнаму тэлевізійнаму інфармацыйнаму агенцтву "Хабар", перадае карэспандэнт БЕЛТА.
  У якасці прыкладу ён прывёў "Гомсельмаш" і згадаў аб прапанове беларускага боку Казахстану ўвайсці ў акцыянерны капітал гэтага прадпрыемства. Такая ініцыятыва была падтрымана Касым-Жамартам Такаевым. "Ён ужо зацікавіўся гэтым праектам. Мы яго будзем абмяркоўваць. І калі мы на "Гомсельмашы" пачнём вырабляць беларуска-казахстанскую тэхніку, хто ад гэтага страціць? Ніхто. Мы толькі выйграем", - сказаў Аляксандр Лукашэнка.
  Кіраўнік дзяржавы канстатаваў рост папулярнасці айчыннай тэхнікі ў шэрагу краін, у тым ліку Казахстане. "Вы ўжо наеліся, паспытаўшы імпартнай тэхнікі - нямецкай, амерыканскай. Усе "наеліся" на постсавецкай прасторы і гавораць: "Не, нам бы МТЗ", - адзначыў Прэзідэнт.-0-